Oppdrag 4 - Spillutvikling med Javascript

Dere har fått tildelt en prototype av et spill i oppgavemappen. I dette spillet har du en karakter som du kan kontrollere og som har forskjellige angrep. I spillet dere har fått tildelt kan du gå igjennom en kamp-sekvens mot en fiende. Anbefaler å kjøre koden slik som den er ved oppstart og les igjennom og forstå koden. (bruk gjerne KI vist det er noe du lurer på.) Målet med spillet er å slå fienden.

## Arbeidsoppgaver:

**Din oppgave er å utvide spillet slik som du vil,** men jeg har lagt til et par forslag og ideer som er greit å ha med seg.

* I denne oppgaven står du ganske fritt til å gjøre det du vil med spillet, men spillet skal følge strukturen den allerede har som et tur-basert spill.
* Lek gjerne litt med stiler og få spillet til å se bra ut.

## Hva du bør tenke på:

* Spillet bør ha en balansert kampsekvens, det burde være mulig å slå fienden og å bli slått av fienden vist du spiller dårlig.
* Spillet skal ha en fin flyt.
* Spillet skal være intuitivt for spiller å spille.
* Finn gjerne informasjon på nettet av andre som har laget tur-basert spill.

## Forslag til funksjonalitet:

* Lage et spiller objekt slik at du kan legge til mer funksjonalitet for en spesifikk spiller.
* Utvide karakteren slik at karakteren kan bruke våpen, rustning som gjør at angrepene blir bedre.
* Gjøre slik at spilleren får penger for å slå ulike fiender.
* Legge til en «item-shop» slik at spilleren kan bruke penger den har tjent på oppgradering for karakteren sin.
* Legge til flere angrep som spilleren kan bruke.
* Legge til flere fiender med ulike angrep, gjerne legge til forskjellige bilder for forskjellige fiender slik at det blir penere å se på.
* Legge til mulighet for at du kan spille som fienden, slik at to personer kan spille mot hverandre.

## Kriterier:

* Du demonstrerer at du forstår hvordan koden fungerer.
* Koden er ryddig og oversiktlig.
* Du har et ryddig UI.
* Dokumentasjon i form av kommentarer i koden, og et Word-dokument.

## Levering:

* Innleveringen skal inneholde spillet i sin helhet, med Html, CSS og JavaScript. Innleveringen skal også inneholde et Word-dokument der dere forklarer ulike valg dere har gjort igjennom oppgaven.
* Oppgaven skal leveres som en ZIP mappe.

## Nyttige informasjonssider

* Objekter: <https://www.w3schools.com/js/js_objects.asp>
* Tur-basert spill: <https://www.youtube.com/watch?v=xfCPZhMw5Z0>